Haapamäen Museoveturiyhdistys ry

HMVY:n kevätkokous la 28.2.2026
2026-02-28 14:00 - 18:00 (Europe/Helsinki) | Juhlatalo Ukko-Pekka, Asematie 37, Haapamäki, 42800
Haapamäen museoveturiyhdistys ry:n sääntömääräinen kevätkokous pidetään lauantaina 28.2.2026 alkaen klo 14.00. Kokouspaikkana toimii Juhlatalo Ukko-Pekka osoitteessa Asematie 37, 42800 Haapamäki. Kokouksessa on kahvitarjoilu.
Läsnäolo-oikeus kokouksessa on yhdistyksen jäsenluetteloon merkityillä jäsenillä. Tarkemmat tiedot löydät yhdistyksen säännöistä. Säännöt
Kokouksessa käsitellään sääntömääräiset asiat sekä muut virallisessa kokouskutsussa mainitut asiat.
Virallinen kokouskutsu lähetetty/lähetetään jäsenille lähiaikoina.
Tervetuloa

Pääsiäislauantain Lättähattu-museojunat Toijala-Valkeakoski
2026-04-04 12:00 - 15:55 | Toijalan rautatieasema, Pätsiniementie 4, Akaa, Pirkanmaa, 37800, Finland
Pääsiäislauantaina 4.4.2026 Haapamäen museoveturiyhdistys ry järjestää museojuna-ajelun Toijalan ja Valkeakosken välillä. Kalustona toimii legendaariset 1960-luvun Dm7 ”Lättähattu”-dieselmoottorivaunut, joilla ajetaan Toijalasta Valkeakoskelle kaksi edestakaista vuoroa.
Suunnassa Toijala-Valkeakoski pysähdytään Ilolan maatilamatkailun viereisellä Ilolan seisakkeella noin puoleksi tunniksi. Ilolan maatilamatkailussa on mahdollisuus käydä esimerkiksi kahvilla tai limonadilla, sekä syödä pientä suolaista ja makeaa purtavaa.
Kookkaat matkatavarat, kuten lastenrattaat tai polkupyörät kulkevat veloituksetta junan matkatavaraosastossa. Pyydämme huomioimaan, ettei juna täytä nykypäivän esteettömyysvaatimuksia ja junaan noustaan portaita pitkin.
Junan aikataulu:

LIPPUJEN HINNAT:(menopaluu)– Toijala–Valkeakoski–Toijala/Valkeakoski–Toijala–Valkeakoski aikuiset 20 €, lapset 10 €, perhe 55 €yhdensuuntaiset menoliput aikuinen 15 € / lapset 7,50 € / perhe 30 €
-Ilola–Valkeakoski–Ilola tai Ilola–Toijala–Ilolaaikuinen 15 € / lapset 7,50 € / perhe 30 €,
yhdensuuntaiset menoliput aikuinen 10 € / lapset 5 € / perhe 25 €– Lapset = 4–16-vuotiaat– Perhe = kaksi aikuista ja yhdessä taloudessa asuvat lapset
Liput ostetaan junasta, pyydämme suosimaan korttimaksua, mutta myös käteismaksu on mahdollista.
Tästä linkistä saat lisätietoa museojunalla matkustamisesta, sekä vastauksia yleisimpiin kysymyksiin
Tervetuloa nauttimaan nostalgisesta junamatkustamisesta rataosuudelle, jossa se harvoin on mahdollista!

Pääsiäissunnuntain lättähattu-museojunat Tampere-Vammala
2026-04-05 10:33 - 16:15 | Tampereen rautatieasema, Rautatienkatu 25, Tampere, 33100, Finland
Pääsiäissunnuntaina 5.4. Haapamäen museoveturiyhdistys ry järjestää museojuna-ajelun Tampereen ja Vammalan välillä. Pääsiäisajelulla legendaarisina Lättähattuina tunnetut, Tampereella Valmetin lentokonetehtaalla 60-luvulla valmistuneet Dm7 dieselmoottorivaunut tarjoavat pehmeillä penkeillään mukavan mahdollisuuden kurkistaa menneiden vuosien junamatkustamiseen ja mahdollisuuden muistella esimerkiksi lapsuuden mummolamatkoja!
Lättähatut tekevät päivän aikana kaksi edestakaista matkaa Tampereelta Vammalaan, pysähtyen Tesomalla, Nokialla ja Karkussa.
Kookkaammat matkatavarat, kuten esimerkiksi polkupyörät ja lastenvaunut kulkevat maksutta junan matkatavaraosastossa.
Aikataulut:

Lippujen hinnat:

Tästä linkistä saat lisätietoa museojunalla matkustamisesta, sekä vastauksia yleisimpiin kysymyksiin
Tervetuloa nostalgiselle junamatkalle!
